Masca previne răspândirea virusului doar dacă este purtată corect.
Celulele din nas sunt poarta de intrare pentru coronavirus. Purtarea măștii previne răspândirea virusului. Virusurile călătoresc prin picături mici de salivă sau mucus.
Cercetătorii de la Stanford aduc încă un motiv pentru a purta masca de protecție.Experții spun că celulele din nas sunt punctul principal de intrare în organism al coronavirusului. Deci nu e de ajuns ca masca să acopere doar gura.Anamaria Dobrotă, medic infecționist: "Virusurile din familia corona au această particularitate de a putea penetra mucoasa nazofaringiană și de a intra în organism și acolo este și locul de replicare. Purtând masca, oprim parțial intrarea virusului în nas și reducem cantitatea de virus care ajunge la acel nivel."Conștient de transmiterea virusului este și prezentatorul TV Bill Nye. El a făcut senzație pe Tik Tok cu filmulețul său, în care îndeamnă oamenii să poarte mască.Bill Nye, prezentator TV: "Există o percepție că virusul poate trece prin fibrele unei măști ca punctul acesta roșu. Dar virusurile nu călătoresc singure, călătoresc prin picături mici de saliva, sau mucus, dar fibrele sunt o încurcătură, așa că atunci când picăturile ajung în fibrele măștii, rămân prinse".